Qui lliura els Premis Cavall Verd?
Jaume Coll i Ainara Munt són els guanyadors dels XXXVI Premis Cavall Verd que lliura l'Associació d'Escriptors en Llengua Catalana (AELC), amb la col·laboració de la Direcció Insular de Política Lingüística del Consell de Mallorca. Els guardons es van lliurar durant un dinar literari al Claustre del Centre de Cultura Sa Nostra de Palma. Jaume Coll Mariné ha estat guardonat amb el Premi Josep Maria Llompart per l'obra 'Un arbre molt alt', com a millor llibre de poesia en català publicat en l'any 2018. Per la seva banda, Ainara Munt Ojanguren rebrà el Premi Rafael Jaume a la millor traducció poètica de l'any per 'És morta la poesia?', del poeta basc Joseba Sarrionandia. Els Premis Cavall Verd compleixen aquesta edició 36 anys de reconeixement a la poesia i la traducció en català. A més, aquest any, l'AELC ha decidit allargar el programa d'activitats durant tres dies complets.
Associació d'Escriptors en Llengua Catalana